O româncă a avut parte de o surpriză neplăcută după ce și-a comandat un meniu de la un fast-food dintr-un mall din Cluj. În timp ce mânca, tânăra a găsit un șurub.
Femeia și-a comandat mâncare chinezească de un fast-food aflat în incinta unui mall, însă nu s-a gândit că avea să găsească un șurub în meniul comandat. Dacă ar fi înghițit bucata de metal, tânăra ar fi avut probleme mari de sănătate.
Toată întâmplarea a fost postată pe rețelele de socializare, pentru a-i îndemna pe oameni să fie atenție de unde își cumpără mâncare și să fie mai atenți. Deocamdată, tânăra nu a sesizat Protecția Consumatorului.
"Bună ziua dragi clujeni, cred că pozele spun tot, însă "long story short" – prietena mea și-a comandat mâncare de la Chopstix, iar ei s-au gândit că poate are deficit de fier și s-au gândit o ajute pe aceasta cale. Bine că l-am depistat înainte să ajungă în stomac și să provoace probleme mult mai grave", spune tânăra într-o postare pe Reddit.
Inspectorii de la Protecția Consumatorilor au închis cantina Liceului Tehnologic de Silvicultură și Agricultură "Casa Verde", după ce au găsit excremente de șoareci și alimente expirate care urmau să ajungă la elevi.
De asemenea, alimentele erau ținute în condiții improprii, iar vasele din care elevii trebuiau să mănânce conțineau excremente de șoareci.
"Au fost identificate materii prime cu data limita de consum depăşită (expirate), stare termică schimbată; agregate frig neigienizate, cu depuneri de gheaţă, şi materii prime fără ambalaje originale şi fără elemente de identificare.
Nu se monitorizează temperatura la spaţiile frig, tavan şi pereţi cu exfoliere de zugrăveală ca urmare a infiltraţiilor; excremente de rozătoare în blocul alimentar; cuptoare şi vesele neigenizate corespunzător şi strat de grăsime arsă.
În spaţiul de depozitare vesela avea excremente de rozătoare, iar în lista meniu nu se menţionează produsele cu potenţial alergen.
Au fost dispuse următoarele măsuri complementare: oprirea temporară a prestării serviciilor până la remedierea deficienţelor constatate – cantina; oprirea definitivă de la comercializare a produselor neconforme", a transmis Mihai Alin Gubandru, comisar şef al Comisariatului Regional pentru Protecţia Consumatorilor (CRPC) Vest.
În urma controlului, autoritățile au dat o amendă de 15.000 de lei.